CELEX: 32011D0648
Language: hr
Date: 2011-10-04 00:00:00
Title: 2011/648/EU: Provedbena odluka Komisije od 4. listopada 2011. o izmjeni Odluke 2008/185/EZ u pogledu uključivanja Belgije u popis država članica koje su slobodne od bolesti Aujeszkoga (priopćena pod brojem dokumenta C(2011) 6997)  Tekst značajan za EGP

03/Sv. 60
            
            
               HR
            
            
               Službeni list Europske unije
            
            
               268
            
         32011D0648
   
               L 260/19
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 4. listopada 2011.
   o izmjeni Odluke 2008/185/EZ u pogledu uključivanja Belgije u popis država članica koje su slobodne od bolesti Aujeszkoga
   (priopćena pod brojem dokumenta C(2011) 6997)
   (Tekst značajan za EGP)
   (2011/648/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezin članak 9. stavak 2. i članak 10. stavak 2.,
   budući da:
   
               (1)
            
            
               Direktivom 64/432/EEZ utvrđuju se pravila koja se primjenjuju na trgovinu govedima i svinjama u Uniji. Člankom 9. te Direktive utvrđuju se kriteriji za odobravanje obveznih nacionalnih programa nadzora za određene zarazne bolesti, uključujući bolest Aujeszkoga. Osim toga, člankom 10. te Direktive predviđa se, da kada država članica smatra da je njezino područje ili dio njezinog područja slobodan od takvih bolesti, uključujući bolest Aujeszkoga, ona mora Komisiji dostaviti odgovarajuću popratnu dokumentaciju.
            
         
               (2)
            
            
               Odlukom Komisije 2008/185/EZ od 21. veljače 2008. o dodatnim jamstvima u trgovini svinjama unutar Zajednice vezano uz bolest Aujeszkoga i kriterijima za dostavu informacija o bolesti (2) utvrđena su dodatna jamstva za kretanje svinja između država članica. Ta su jamstva povezana s klasifikacijom država članica u pogledu njihovog statusa u vezi s bolesti Aujeszkoga.
            
         
               (3)
            
            
               U Prilogu I. Odluci 2008/185/EZ navedene su države članice ili njihove regije koje su slobodne od bolesti Aujeszkoga i u kojima je zabranjeno cijepljenje. U Prilogu II. toj Odluci navedene su države članice ili njihove regije u kojima postoje odobreni nacionalni programi nadzora za iskorjenjivanje bolesti Aujeszkoga.
            
         
               (4)
            
            
               Belgija je trenutačno navedena u Prilogu II. Odluci 2008/185/EZ kao država članica u kojoj se provode odobreni nacionalni programi nadzora za iskorjenjivanje bolesti Aujeszkoga.
            
         
               (5)
            
            
               Belgija je sada dostavila popratnu dokumentaciju uz svoj zahtjev za proglašavanje te države članice slobodnom od bolesti Aujeszkoga.
            
         
               (6)
            
            
               Nakon ocjene popratne dokumentacije koju je dostavila ta država članica, primjereno je da Belgija više ne bude navedena u Prilogu II. Odluci 2008/185/EZ, nego da se umjesto toga navede u njezinom Prilogu I.
            
         
               (7)
            
            
               Odluku 2008/185/EZ treba stoga na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilozi I. i II. Odluci 2008/185/EZ zamjenjuju se tekstom u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 4. listopada 2011.
      
         
            Za Komisiju
         
         John DALLI
         
            Član Komisije
         
      
   
   
      (1)  SL 121, 29.7.1964., str. 1977/64.
   
      (2)  SL L 59, 4.3.2008., str. 19.
   
      PRILOG
      
         „
         
            PRILOG I.
            
               Države članice ili njihove regije koje su slobodne od bolesti Aujeszkoga i u kojima je zabranjeno cijepljenje
            
            
                        Oznaka ISO
                     
                     
                        Država članica
                     
                     
                        Regije
                     
                  
                        BE
                     
                     
                        Belgija
                     
                     
                        Sve regije
                     
                  
                        CZ
                     
                     
                        Češka
                     
                     
                        Sve regije
                     
                  
                        DK
                     
                     
                        Danska
                     
                     
                        Sve regije
                     
                  
                        DE
                     
                     
                        Njemačka
                     
                     
                        Sve regije
                     
                  
                        FR
                     
                     
                        Francuska
                     
                     
                        Depatmani Ain, Aisne, Allier, Alpes-de-Haute-Provence, Alpes- Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute- Loire, Haute-Marne, Hautes-Pyrénées, Haut-Rhin, Haute-Saône, Haute- Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et- Garonne, Lozère, Maine-et-Loire, Manche, Marne, Mayenne, Meurthe- et-Moselle, Meuse, Morbihan, Moselle, Nièvre, Nord, Oise, Orne, Pariz, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine- Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Cipar
                     
                     
                        Sve regije
                     
                  
                        LU
                     
                     
                        Luksemburg
                     
                     
                        Sve regije
                     
                  
                        NL
                     
                     
                        Nizozemska
                     
                     
                        Sve regije
                     
                  
                        AT
                     
                     
                        Austrija
                     
                     
                        Sve regije
                     
                  
                        SI
                     
                     
                        Slovenija
                     
                     
                        Sve regije
                     
                  
                        SK
                     
                     
                        Slovačka
                     
                     
                        Sve regije
                     
                  
                        FI
                     
                     
                        Finska
                     
                     
                        Sve regije
                     
                  
                        SE
                     
                     
                        Švedska
                     
                     
                        Sve regije
                     
                  
                        UK
                     
                     
                        Ujedinjena Kraljevina
                     
                     
                        Sve regije u Engleskoj, Škotskoj i Walesu
                     
                  
         
            PRILOG II.
            
               Države članice ili njihove regije u kojima postoje odobreni nacionalni programi nadzora za iskorjenjivanje bolesti Aujeszkoga
            
            
                        Oznaka ISO
                     
                     
                        Država članica
                     
                     
                        Regije
                     
                  
                        IE
                     
                     
                        Irska
                     
                     
                        Sve regije
                     
                  
                        ES
                     
                     
                        Španjolska
                     
                     
                        Sve regije
                     
                  
                        IT
                     
                     
                        Italija
                     
                     
                        Pokrajina Bolzano
                     
                  
                        HU
                     
                     
                        Mađarska
                     
                     
                        Sve regije
                     
                  
                        PL
                     
                     
                        Poljska
                     
                     
                        Sve regije
                     
                  
                        UK
                     
                     
                        Ujedinjena Kraljevina
                     
                     
                        Sve regije Sjeverne Irske
                     
                  
         ”